**Lög foreldrafélags**

**Tónmenntaskóla Reykjavíkur**

**1. gr.**  
Félagið heitir Foreldrafélag Tónmenntaskóla Reykjavíkur.

Heimili þess og varnarþing er í Reykjavík.  
  
**2. gr.**  
Félagar eru allir foreldrar og forráðamenn barna í Tónmenntaskóla Reykjavíkur.  
  
**3. gr.**  
Markmið félagsins er að:

- að efla tengsl foreldra, nemenda og skólans sem og tengsl nemenda innbyrgðis

- að stuðla að jákvæðum skólabrag þar sem gleði og samvera er í öndvegi

- að efla virkan þátt foreldra í uppbyggingu skólastarfsins

- að gefa foreldrum tækifæri til að hittast og ræða málin sín á milli

- að efla traust og virðingu milli skólans og heimilanna.

**4. gr.**  
Aðalfund félagsins skal halda á tímabilinu 15. september – 15. október ár hvert. Til fundarins skal boðað bréflega/tölvupósti og auglýst í skólanum með a.m.k. 7 daga fyrirvara með dagskrá. Aðalfundur er löglegur ef löglega er til hans boðað.

Á fundinum er m.a. flutt skýrsla fráfarandi stjórnar, lagðir fram endurskoðaðir reikningar, kosin stjórn samkvæmt lögum félagsins og gengið frá lagabreytingum ef einhverjar eru.

**5. gr.**

Dagskrá aðalfundar skal vera

a. Skýrsla stjórnar

b. Reikningar félagsins

c. Kosning nýrrar stjórnar

d. Kosning skoðunarmanns reikninga

e. Lagabreytingar

f. Önnur mál

Þeir einir eru kjörgengir sem eiga barn/börn í Tónmenntaskóla Reykjavíkur á aðalfundardegi og vægi atkvæða skal vera með þeim hætti að hver forráðamaður/foreldri hafi eitt atkvæði (óháð fjölda barna). Komi til atkvæðagreiðslu um einstök mál á aðalfundi skal einfaldur meirihluti ráða.

**6.gr.**

Tekjur félagsins eru styrkir sem stjórn félagsins er heimilt að taka við frá opinberum aðilum og öðrum er styðja vilja félagið og starfsemi þess, svo og önnur fjáröflun. Reikningstímabil og fjárhagsár félagsins er frá 1. október til 30. september ár hvert.

**7.gr.**  
Stjórn félagsins er skipuð 5 foreldrum og er kjörin til eins árs í senn. Stjórnin skiptir sjálf með sér verkum að loknum aðalfundi og velur í embætti: Formanns, gjaldkera, ritara og tveir meðstjórnendur.

**8. gr.**  
Lögum þessum má aðeins breyta á löglega boðuðum aðalfundi. Tillögur að breytingum þurfa að vera skriflegar og hafa borist stjórn félagsins í síðasta lagi 5. september og skal kynna um leið og boðað er bréflega til aðalfundar.

Lögum þessum má breyta með einföldum meirihluta á aðalfundi enda hafi lagabreytingar verið kynntar í aðalfundarboði.